**Az iskolaőrségről**

Való igaz a világ változásával jelentős mértékben megváltozott az együttműködés értékrendje. Mindenki a kelleténél jóval feszültebb. Mindenkinek jóval erősebb az igazságérzete, mint amennyi az igaság valóstartalma elbír. A felnőttek morálja jelentős hatással van a családi morálra is. Különösen akkor, ha a feszültség feldolgozása a gyerekek előtt zajlanak le. A családi példa átragad a gyerekre is, amit magával visz az iskolába. Számtalan példa igazolja, hogy a gyerekek magatartása, viselkedése már az általános iskolában kimeríti a kezelhetetlenség fogalmát. A probléma kezelésére a rendelkezésre álló eszközök vagy nem elégségesek vagy nem eléggé korszerűek. Azokban az iskolákban, ahol a módszertani és az együttműködési kultúra folyamatosan korszerűsödik, ott mindig van elegendő eszköz a diák-diák, diák-tanár, iskola és szülő között generálódó feszültségek kezelésére. Azonban azokban az iskolákban, ahol teret engednek, a feszültségek eszkalálódásának ott megjelenik az erőszak is. Természetesen a gyenge pszichés alappal rendelkező- legyen az diák vagy bármely iskolai dolgozó- szűrése nem eléggé alapos, vagy jelentős mértékben hiányos. Pedig egy szakmailag kellően alátámasztott szűrés és jó időben meghozott döntés a többség érdekében az iskola fontosságának megerősítésének érdekében sokkal hatásosabb megoldás, mint a „militarizálás”.

A Magyar Közoktatási és Szakképzési Szakszervezet szomorúan veszi tudomásul, hogy az iskolaiproblémák feltárására, megoldására irányuló szakmai megoldás helyett a döntéshozók az iskolaőrség mellett döntöttek. Az is szomorú, hogy 450 iskola kérte az iskolaőrséget. Különösen elképesztő, hogy 200 Szakképző iskola is benne van az iskolaőröket igénylők között, úgy hogy a Szakképző iskolák száma nem sokkal több 360 –nál.

Vajon a döntéshozókat tájékoztatta e valaki arról, hogy azokban az iskolákban, ahol a prevencióra fektettek jelentős hangsúlyt olyan iskolai szakemberekkel, mint pszichológus, szociálismunkás, fejlesztő pedagógus, a rendőrség kötelékébe tartozó bűnmegelőzési tanácsadó milyen pozitív eredményeket értek el? Azt gondoljuk nem!

Pedig azzal, hogy az önkontrolljukkal nem rendelkező vagy az önkontrollal kevésbé rendelkező diákok időben megismerik a bűn fogalmát és annak következményeit, vagy a problémájukkal időben van kihez fordulni és segítséget kapni ott a feszültségek nem merítik ki az együttműködés határait. Az iskola őr a pillant tűzoltója lehet, de a mélyebb problémák megoldására biztosan nem.

A Magyar Közoktatási és Szakképzési Szakszervezet azokkal ért egyet, és azokat a gondolatokat támogatja, amelyek arra irányulnak, hogy az iskolákban a felkészült és megbecsült pedagógusok, oktatók mellett legyenek olyan szakemberek is, akik időben tudnak plusz segítséget adni azoknak a diákoknak, akiben az erőszakcsírái jelen vannak, de megfelelő kezeléssel nem nőnek ki.

Budapest 2020.07.21.

 MKSZSZ